ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ทีมข่าวการเงิน
ประดิษฐ์ ภัทรประสิทธิ์ รมช.คลัง ยืนยันว่าไม่ได้เดินทางไปต่างประเทศกับคณะกรรมการสลากกินแบ่งรัฐบาลในช่วงเทศกาลสงกรานต์ที่ผ่านมา และยืนยันว่าอยู่ร่วมติดตามข้อมูลข่าวสารการชุมนุมในเหตุการณ์ในช่วงระหว่างวันที่ 10 เม.ย. 2553 กับรัฐบาล อภิสิทธิ์ เวชชาชีวะ อย่างใกล้ชิด ข่าวที่แว่วๆ ออกมาเมื่อวันก่อนจึงเป็นข่าวที่ผิดพลาด
rr...ลึกลับซับซ้อน ในบรรษัทประกันสินเชื่ออุตสาหกรรมขนาดย่อย (บสย.) ไม่เพียงว่าจะสรรหาผู้จัดการทั่วไปได้ยากลำบาก จู่ๆ สุรชัย ดนัยตั้งตระกูล กรรมการ และรักษาการผู้จัดการ บสย. ต้องโบกมือลาออกจากตำแหน่งไปอีกคน ตอนนี้ ร.ท.นพดล พันธุ์กระวี กรรมการ จึงต้องรับหน้าที่รักษาการผู้จัดการ บสย. แทนไปก่อน 
rr...ติวเข้มเต็มที่สร้างข้าราชการกระทรวงการคลังให้ทันสมัย ทันยุคไฮเทค ศุภชัย จงศิริ รองปลัดกระทรวงการคลัง พร้อมด้วย ม.ร.ว.พงษ์สวัสดิ์ สวัสดิวัตน์ คณบดีวิทยาลัยนวัตกรรม มหาวิทยาลัยธรรมศาสตร์ ร่วมเป็นประธานในพิธีร่วมลงนามบันทึกข้อตกลง ระหว่างกระทรวงการคลังและวิทยาลัยนวัตกรรม มหาวิทยาลัยธรรมศาสตร์ เพื่อความร่วมมือจัดทำหลักสูตรการศึกษาระดับปริญญาโท เพื่อสร้างบุคลากรด้านเทคโนโลยีสารสนเทศแก่ข้าราชการกระทรวงการคลัง ตามโครงการ "ศึกษาต่อระดับปริญญาโทสำหรับนักบริหาร ICT ของกระทรวงการคลัง" 
rr...มีข่าวมาบอก ธนาคารกรุงเทพ เปิดบริการทางการเงินช่วยเหลือคนไทย ที่ได้รับผลกระทบจากเหตุภูเขาไฟปะทุที่ไอซ์แลนด์ ด้วยบริการโอนเงินสดเร่งด่วนผ่านสาขาทั่วประเทศไทยกว่า 500 สาขา ไปยังสาขาลอนดอนของธนาคารกรุงเทพ และเครือข่าย “เวสเทิร์น ยูเนี่ยน” พันธมิตรทางธุรกิจของธนาคารที่มีจุดให้บริการทุกประเทศในทวีปยุโรป ทั้งนี้สามารถสอบถามรายละเอียดเพิ่มเติมได้ที่บริการบัวหลวงโฟน โทร. 1333